Gratis toegang tot Die Wolkskool tydens die koronakrisis - Corona Krisissentrum
Tuis / COVID-19 / Gratis toegang tot Die Wolkskool tydens die koronakrisis
Gratis toegang tot Die Wolkskool tydens die koronakrisis
Skole regoor die land is amptelik gesluit tot en met 14 April, indien nie langer nie, nadat Covid-19 tot 'n nasionale ramp in Suid-Afrika verklaar is. Vir skoliere bring die langer vakansie 'n minimum van tien minder skooldae mee. Die Solidariteit Beweging se tienpuntplan bied die nodige hulp aan skoliere en ouers tydens die verspreiding van die koronavirus.
Die Skoleondersteuningsentrum (SOS) gaan tot 30 Junie duisende video's, werkkaarte, vraestelle en ander hulpmiddels gratis op sy Wolkskool beskikbaar stel om skoliere in staat te stel om van die huis af te studeer.
Volgens die Departement van Basiese Onderwys (DBO) is dit uiters belangrik dat die kontinuïteit van onderrig tydens die koronavirus verseker word. Die SOS ondersteun hierdie standpunt en moedig skole en ouers aan om alle nodige maatreëls te tref om die impak van die virus te beperk.
Die Wolkskool is 'n aanlyn leerplatform vir graad 4 tot 12 met lesse in videoformaat, assesserings, werkboeke en werkkaarte wat leerders in hul eie tyd, vanaf enige plek en teen hul eie pas kan deurwerk. Die Wolkskool is geskoei op nuwe, moderne wêreldgehalte onderwysinisiatiewe wat leerders toerus vir die 21ste eeu. Die aanbieding word deurlopend verbreed, maar fokus tans op Wiskunde en Wetenskap.
Enige leerder kan individueel aansluit en Gratis van die lesse gebruik maak om te verseker dat hulle nie agter raak met hulle skoolwerk nie.
Skole kan ook hier aansoek doen om op Die Wolkskool te registreer en dié leerplatform gebruik tot hulle weer terug is in die klaskamer.
Lesse op Die Wolkskool is saamgestel deur ervare SOS-onderwysers (oftewel Wolkskool-dosente) en is gebaseer op die amptelike KABV-kurrikulum van Suid-Afrika.
Enige leerder het by registrasie volle toegang tot alle inhoud:
Geen betaling hoef dus tydens hierdie tydperk gemaak te word nie.
Geen gratis koeponkode hoef vir hierdie tydperk gebruik te word nie.
Daar is ook geen verpligting om aan te gaan met die inskrywing na 30 Junie 2020 nie.
Skole kan namens leerders hier aansoek doen.
Hoe kry my kind toegang tot Die Wolkskool?
Registreer hier: https://wolkskool.co.za/registreer
Voltooi die nodige inligting
By "kies asseblief jou rol" selekteer jy "leerder" en klik dan op "skep rekening"
Klik op "klaskamers"
Klik op "OnsSkool"
Geniet die gratis toegang tot 30 Junie 2020
Besoek gerus die volgende blad vir algemene vrae en antwoorde met ondersteunende materiaal: https://skole.co.za/wolkskoolvrae /